
Δ Ε Λ Τ Ι Ο  Τ Υ Π Ο Υ
Κυτταρολογικό Εργαστήριο Γ.Ν. Κοζάνης


Με την ευκαιρία των προγραμμάτων πρόληψης του Υπουργείου Υγείας και ιδιαίτερα αυτό για την πρόληψη του Καρκίνου του Τραχήλου της Μήτρας είναι σκόπιμο να αναφέρουμε την συμμετοχή στην πρόληψη μέσω τεστ Παπ του Νοσοκομείου Κοζάνης. Κατά το χρονικό διάστημα από Μάιο 2024 έως Ιούλιο 2026 εξετάστηκαν 6000 τεστ Παπ και διαγνώστηκαν 121 χαμηλού βαθμού αλλοιώσεις 32 υψηλού βαθμού και 2 κακοήθειες.
Το Κυτταρολογικό Εργαστήριο κλείνει φέτος 25 χρόνια λειτουργίας, υπό τη διεύθυνση του Ιωάννη Κουνάβη, Δ/ντή Κυτταρολογίας και την πολύτιμη συμβολή του Παραϊατρικού προσωπικού που το στελεχώνει. Ήταν από τα πρώτα στην Ελλάδα που εφοδιάστηκε με τη σύγχρονη τεχνολογία υγρής φάσης (γνωστό με τον όρο thinprep) αρχικά για τεστ Παπ και αργότερα για όλες τις κυτταρολογικές εξετάσεις. Τον προηγούμενο μήνα η διοίκηση προχώρησε σε παραγγελία των νεότερων μηχανημάτων ώστε να μην υστερεί το Εργαστήριο από τα αντίστοιχα των μεγάλων Νοσοκομείων.
Το Εργαστήριο μας εκτός από το Νοσοκομείο μας, λόγω έλλειψης αντίστοιχου τμήματος, καλύπτει και τα Νοσοκομεία Καστοριάς και Φλώρινας.
Η συμμετοχή στην πρόληψη με τεστ Παπ αυτά τα 25 χρόνια έχει ως εξής: Έγιναν περίπου 80000 τεστ Παπ και διαγνώστηκαν 3452 ασθενείς με χαμηλού βαθμού ενδοεπιθηλιακες αλλοιώσεις τραχήλου της μήτρας και 1341 ασθενείς με υψηλού βαθμού ενδοεπιθηλιακες αλλοιώσεις του τραχήλου της μήτρας. Από το ιστορικό προέκυψε ότι καμία από αυτές τις ασθενείς δεν είχε κάνει τεστ Παπ την τελευταία τριετία. Μετά τη θεραπεία οι παραπάνω ασθενείς στις επανεξετάσεις ήταν πλέον πλήρως υγιείς. Επίσης, διαγνώστηκαν 74 ασθενείς με κακοήθεια και έγινε παραπομπή σε τριτοβάθμιο Νοσοκομείο.
Σημαντικό να αναφερθεί ότι πρέπει το προληπτικό τεστ Παπ να γίνεται τακτικά κάθε έτος ή έστω ανά διετία, ώστε αν εμφανιστεί αλλοίωση αυτή να είναι σε αρχικό στάδιο οπότε η θεραπεία θα είναι πιο εύκολη και αποτελεσματική.
Όπως δήλωσε η ηγεσία του Υπουργείου το πρόγραμμα για την πρόληψη του Καρκίνου του Τραχήλου της Μήτρας θα συνεχιστεί. Καλούμε λοιπόν τις γυναίκες που το επιθυμούν να κλείσουν το προληπτικό ραντεβού τους στο Νοσοκομείο μας.
Συνεχίζουμε, ΌΛΟΙ μαζί μπορούμε!

